Document ID: 32005D0071

KOMISJONI OTSUS,
26. jaanuar 2005,
millega muudetakse Antigua ja Barbuda, Hongkongi, El Salvadori ja Slovakkia osas otsust 97/296/EÜ, milles koostatakse loetelu kolmandate riikide kohta, millest on lubatud importida inimtoiduks ettenähtud kalatooteid
(teatavaks tehtud numbri K(2004) 4608 all)
(EMPs kohaldatav tekst)
(2005/71/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ vaheperioodiks nende kolmandate riikide ajutiste loetelude koostamise tingimuste kohta, millest liikmesriikidel lubatakse importida teatavaid loomseid saadusi, kalastussaadusi või elusaid kahepoolmelisi karploomi (95/408/EÜ), (1) eriti selle artikli 2 lõiget 2,
ning arvestades järgmist:
(1)
Komisjoni 22. aprilli 1997. aasta otsuses 97/296/EÜ, milles koostatakse loetelu kolmandate riikide kohta, millest on lubatud importida inimtoiduks ettenähtud kalatooteid, (2) on loetletud riigid ja territooriumid, millest on lubatud importida inimtoiduks ettenähtud kalatooteid. Kõnealuse otsuse lisa I osas on loetletud riigid ja territooriumid, mis on hõlmatud spetsiaalse otsusega nõukogu 22. juuli 1991. aasta direktiivi 91/493/EMÜ alusel, milles sätestatakse kalatoodete tootmise ja turuleviimise tervishoiunõuded, (3) ning lisa II osas on loetletud riigid ja territooriumid, mis vastavad otsuse 95/408/EÜ artikli 2 lõikes 2 sätestatud tingimustele.
(2)
Kuna komisjoni otsustega 2005/72/EÜ, (4) 2005/73/EÜ (5) ja 2005/74/EÜ (6) nähakse ette Antigualt ja Barbudalt, Hongkongist ja El Salvadorist pärit kalatoodete impordi eritingimused, tuleks kõnealused riigid seepärast lisada otsuse 97/296/EÜ lisa I osa loetelusse.
(3)
Otsuse 97/296/EÜ lisa I osas sätestatud nimekiri hõlmab Slovakkiat. Kuna see riik on nüüd liikmesriik, tuleks selle nimi kõnealusest loetelust välja jätta.
(4)
Selguse huvides tuleks kõnealused loetelud täielikult asendada.
(5)
Seepärast tuleks otsust 97/296/EÜ vastavalt muuta.
(6)
Käesolev otsus peaks jõustuma samal päeval kui Antigualt ja Barbudalt, Hongkongist ja El Salvadorist pärit kalatoodete importi käsitlevad otsused 2005/72/EÜ, 2005/73/EÜ ja 2005/74/EÜ.
(7)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 97/296/EÜ lisa asendatakse käesoleva otsuse lisas esitatud tekstiga.
Artikkel 2
Käesolev otsus jõustub alates 17. märtsist 2005.
Artikkel 3
Käesolev otsus on adresseeritud liikmesriikidele.
Brüssel, 26. jaanuar 2005

Labels: 10
0
3
6
18